26. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 66249 της 31 Ιουλ./5 Αυγ. 1965 (ΦΕΚ Β΄ 490) Περί συστάσεως ομάδων εργασίας προς διαπίστωσιν συνδρομής των προϋποθέσεων του άρθρ. 1 του Νομ. 4480/1965. Έχοντες υπ’ όψιν τας διατάξεις: α)του άρθρ. 1 παρ. 3 του Νομ. 4480/1965 «περί τροποποιήσεως και συμπληρώσεως του Ν.Δ. 4256/1962 «περί ιδρύσεως και επεκτάσεως βιομηχανιών και βιοτεχνιών και άλλων τινών διατάξεων» και β)του υπ’ αριθ. 3/2.1.1961 Β.Δ/τος «περί οργανώσεως του Υπουργείου Βιομηχανίας», αποφασίζομεν: 1.Εγκρίνομεν όπως, συνιστώνται, δι’ αποφάσεως του Γενικού Διευθυντού Βιομηχανίας ομάδες εργασίας, αποτελούμεναι εκ δύο υπαλλήλων της Γενικής Διευθύνσεως Βιομηχανίας και ενός υπαλλήλου της Γενικής Διευθύνσεως Τεχνικών Υπηρεσιών. 2.Έργον των ούτω συνιστωμένων ομάδων εργασίας είναι η διαπίστωσις της συνδρομής των προϋποθέσεων του άρθρ. 1 παρ. 1 του Νομ. 4480/1965 προς χορήγησιν της εν αυτώ διαλαμβανομένης αδείας σκοπιμότητος δια την ίδρυσιν, επέκτασιν ή μεταφοράν βιομηχανικής ή βιοτεχνικής επιχειρήσεως. 3.Προς το σκοπόν τούτον θα υποβάλωνται παρά του αιτούντος επιχειρηματίου προϋπολογιστικός αναλυτικός πίναξ α)των υπό εγκαταστάσιν μηχανημάτων μετά της αξίας ενός εκάστου εξ’ αυτών, ως και της κινητηρίου δυνάμεώς των, β)της εκτάσεως και αξίας του γηπέδου της εγκαταστάσεως και γ)της αξίας των κτιριακών εγκαταστάσεων. Πλέον των ως άνω θα υποβάλεται υπεύθυνος δήλωσις του αιτούντος ότι εν πάση περιπτώσει η συνολική επένδυσις δια τον μηχανικόν εξοπλισμόν, τα γήπεδα και τας κτιριακάς εγκαταστάσεις δεν θα υπερβαίνη τα 60.000.000 δραχμών και ότι τα εγκατασταθησόμενα μηχανήματα θα είναι εξ ολοκλήρου καινουργή. 4.Εις περίπτωσιν καθ’ ην εκ του είδους της επιχειρήσεως και των υποβληθέντων υπό του αιτούντος στοιχείων προκύπτει, ότι η αιτουμένη επένδυσις είναι καταφανώς μικροτέρα εν σχέσει με το προβλεπόμενον ποσόν των 60.000.000 δραχμών, δεν απαιτείται η υπό της άνω ομάδος εργασίας, διαπίστωσις. Σελ.  80,26(γ) Τεύχος 1403 Σελ. 66 5.Προς εξακρίβωσιν της πραγματοποιήσεως των εγκαταστάσεων, βάσει των ως άνω προϋποθέσεων δύνανται, δι’ αποφάσεως του Γενικού Διευθυντού Βιομηχανίας, να συνιστώνται ομάδες εργασίας εξ υπαλλήλων της Κεντρικής Υπηρεσίας του Υπουργείου, ή των περιφερειακών Υπηρεσιών αυτού ή ετέρων περιφερειακών Υπηρεσιών, αίτινες δι’ επιτοπίου ελέγχου, θα προβαίνουν εις σχετικάς εξακριβώσεις. Η παρούσα δημοσιευθήτω εις την Εφημερίδα της Κυβερνήσεως. - 484 13.Γ.α.26 Προστασία και Κίνητρα Ιδιωτικών Επενδύσεων 